cyanic-selkie/wikianc huggingface dataset:
திரித்துவக் கல்லூரி, கேம்பிறிஜ்
இங்கிலாந்தின், கேம்பிரிட்ஜிலுள்ள கேம்பிரிட்ஜ் பல்கலைக் கழகத்தின் ஒரு பகுதியே திரித்துவக் கல்லூரி ஆகும். கேம்பிரிட்ஜிலுள்ள கல்லூரிகளில் மிகப் பெரியது இதுவே. அத்துடன் ஒக்ஸ்பிரிட்ஜ் கல்லூரிகளில் அதிக நிதி வளம் கொண்டதும் இதுவேயாகும். £700 மில்லியன்களுக்கு காப்புறுதி செய்யப்பட்டிருப்பதாகக் கூறப்படும் இதன் கட்டிடங்களுக்குப் புறம்பாக, இதற்குரிய அறக்கொடைகளும் £700 மில்லியன்கள் வரை உள்ளதாகக் கூறப்படுகின்றது. கல்வி மற்றும் ஆய்வுத் துறைகளில் சிறப்பான சாதனைகள் புரிந்துள்ள இக் கல்லூரி, மாணவர்வீத அடிப்படையில், உலகிலேயே மிக அதிக அளவில் அறக்கொடை பெறும் கல்வி நிறுவனங்களில் ஒன்றாகவும் உள்ளது.
வரலாறு
ஏற்கெனவேயிருந்த, "மைக்கேல்ஹவுஸ்" மற்றும் "கிங்ஸ்ஹோல்" ஆகிய இரண்டு கல்லூரிகளை இணைத்தது மூலம் 1546 ஆம் ஆண்டில் எட்டாம் ஹென்றியால் இக்கல்லூரி நிறுவப்பட்டது. இவற்றுள் மைக்கேல்ஹவுஸ் 1324 இல் ஹார்வே டி ஸ்டண்டன் என்பவரால் நிறுவப்பட்டது. கிங்ஸ்ஹோல் 1317 இல் இரண்டாம் எட்வேர்டால் நிறுவப்பட்டு, 1337 இல் மூன்றாம் எட்வேர்டால் மீண்டும் மீளமைப்புச் செய்யப்பட்டது.
அக்காலத்தில், ஹென்றி அரசன் தேவாலயங்களுக்கும், கிறிஸ்தவ மடாலயங்களுக்கும் உரிய நிலங்களைக் கையகப்படுத்தி வந்தான். கேம்பிரிட்ஜ், ஒக்ஸ்போர்ட் ஆகிய பல்கலைக் கழகங்கள் சமய நிறுவனங்களாயும், பெரும் நிதி வளம் உள்ளவையாகவும் இருந்த காரணத்தால், இவையும் அரசால் கையகப்படுத்தப்படும் என எதிர்பார்க்கப்பட்டது. அரசனும், எந்தக் கல்லூரியின் நிலங்களையும் கையகப்படுத்த வழிசெய்யும் சட்டமொன்றை நாடாளுமன்றத்தில் உருவாக்கினான்.
கையகப்படுத்தப்படுவதில் இருந்து தப்ப வேண்டிய நிலைக்குள்ளான பல்கலைக் கழகங்கள் இரண்டும் அரசனின் ஆறாவது மனைவியான கத்தரீன் பார் (Catherine Parr) இதைத் தடுக்க வழிசெய்யுமாறு வேண்டிக்கொண்டன. கத்தரீனின் தலையீட்டின் பேரில், பல்கலைக் கழகங்களைக் கையகப் படுத்தாது விட்டதுமன்றிப் புதிய கல்லூரியொன்றை உருவாக்கவும் அரசன் உடன்பட்டான். எனினும் அரசின் நிதியிலிருந்து இதற்குச் செலவு செய்ய விரும்பாத அரசன், முன்னர் குறிப்பிட்ட இரண்டு கல்லூரிகளையும், ஆறு தங்கும் விடுதிகளையும் இணத்துத் திரித்துவக் கல்லூரியை உருவாக்கினான். இவற்றுடன் தேவாலயங்களிடம் இருந்து நிலங்களையும் சேர்த்துக் கொண்டதனால் இது மிகப்பெரிய அளவுகொண்டதாயும், பணக்காரக் கல்லூரியாகவும் ஆனது.
பகுப்பு:ஐக்கிய இராச்சியத்திலுள்ள பல்கலைக்கழகங்கள்
அபர்ணா நாகேஷ்
அபர்ணா நாகேஷ் திரைப்பட நடன கலைஞர், நடன கலைஞர் மற்றும் நடன இயக்குனர்,. நடிகர், தொழில் முனைவோர் என்று விறுவிறுப்பாக செயலாற்றுபவர் ஆவார்.. இவர் சென்னையில், முழுதும் பெண்களுக்கான, முதல் நடனக் குழுவான ஹை கிக்ஸ் (ஆங்கிலம்: High Kicks), மற்றும் மெட்ராஸ் டான்ஸ் ஆர்ட்ஸ் ஆகியவற்றின் நிறுவனரும் ஆவார்.
தொடக்க கால வாழ்க்கை
அபர்ணா டிசம்பர் 19 ஆம் தேதியன்று இந்து பெற்றோருக்கு மகளாகப் பிறந்தார். இவர் சென்னை வித்யா மந்திர் சீனியர் செகண்டரி பள்ளியில் பயின்றார். பின்னர் சென்னையில் உள்ள எம்ஓபி வைஷ்ணவ் மகளிர் கல்லூரியில் விஷுவல் கம்யூனிகேஷன் படித்தார். அடுத்து, அபர்ணா, நியூயார்க்கில் உள்ள பிராட்வே டான்ஸ் சென்டரில் நடனம் மற்றும் குரல் நுட்பத்தில் உயர் மேற்படிப்பைத் தொடர்ந்தார். பின்னர் சிறப்புச் சான்றிதழுடன் பட்டம் பெற்றார்.
தொழில்
ஜாஸ் ஆங்கிலம்:,Jazz) பாலே (ஆங்கிலம்: Ballet), சமகால நடனம் (ஆங்கிலம்: Contemporary dance), லத்தீன் மற்றும் ஸ்ட்ரீட் (ஆங்கிலம்: Latin & Street) போன்ற பல்வேறு நடன பாணிகளில் அபர்ணா விரிவாகப் பயிற்சி பெற்றுள்ளார். அவர் "குளோபல் டான்ஸ் ஃப்யூஷன்" (ஆங்கிலம்: "Global Dance Fusion") என்ற தலைப்பில் சமகால நடன அரங்கில் பணிபுரிகிறார்.
2014 ஆம் ஆண்டு கிளாஸ்கோ ஸ்காட்லாந்தில் காமன்வெல்த் விளையாட்டுப் போட்டிகள் (ஆங்கிலம்: Commonwealth Games in Glasgow Scotland) நடைபெற்ற சமயம், ஹை கிக்ஸ் என்னும் தனது அணியுடன் இணைந்து, காமன்வெல்த் இளைஞர் நடன விழாவில், அபர்ணா பங்கேற்றார்.பிரகிருதி முதன்மைநிலை சமகால நடனத்தில் (ஆங்கிலம்: Prakriti Excellence in Contemporary Dance Awards) சிறந்து விளங்கும் விருதுக்காக. 2016 ஆம் ஆண்டில், தேர்ந்தெடுக்கப்பட்ட 20 நடன இயக்குனர்களில் இவரும் ஒருவர் ஆவார். அவர் ஆட்டிச நோயுற்ற குழந்தைகளுக்கான (ஆங்கிலம்:Autistic Children) லோட்டஸ் ஃபவுண்டேஷன் பள்ளியில் (ஆங்கிலம்: Lotus Foundation School) இயக்க சிகிச்சையை (ஆங்கிலம்: movement therapy) கற்பிக்கிறார்.
மேற்கோள்கள்
பகுப்பு:வாழும் நபர்கள் பகுப்பு:சென்னை நபர்கள் பகுப்பு:தமிழ்நாட்டு நடனக்கலைஞர்கள்
அபூ காலித்
அபூ காலித் (Abu Khaled), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏ-தர போட்டிகள் 1ல் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
கும்பகோணம் பேட்டைத்தெரு சக்கராயி அம்மன் கோயில்
இருப்பிடம்
கும்பகோணம் நகரில் கும்பகோணம்-தஞ்சாவூர் சாலையில் பேட்டைக்கடைத்தெருவில் இக்கோயில் அமைந்துள்ளது.
மூலவர்
கருவறையில் சக்கராயி அம்மன் உள்ளார். கருவறையின் வெளியே வலப்புறம் விநாயகரும், இடப்புறம் முருகன் உள்ளனர். அருகே பதினெட்டாம்படியான், மதுரை வீரன் உள்ளனர்.
கும்பாபிஷேகம்
இக்கோயில் 13.7.1987இல் கும்பாபிஷேகம் ஆனதாகக் கல்வெட்டுக்குறிப்பு உள்ளது.
மேற்கோள்கள்
பகுப்பு:கும்பகோணத்திலுள்ள அம்மன் கோயில்கள் பகுப்பு:சாக்தம்
மோகனாங்கி (புதினம்)
மோகனாங்கி என்பது ஈழத்தவரால் எழுதப்பட்ட இரண்டாவது புதினமும், தமிழில் எழுதப்பட்ட முதலாவது வரலாற்றுப் புதினமும் ஆகும். 1895 ஆம் ஆண்டில் இலங்கையின் திருகோணமலையைச் சேர்ந்த தி. த. சரவணமுத்துப்பிள்ளை இப் புதினத்தை எழுதினார். எழுதியவர் ஈழத்தவர் ஆயினும், இதன் கதைக் களமும், எழுது வெளியிட்ட இடமும் தமிழ்நாடே. இப் புதினத்தை எழுதும்போது சரவணமுத்துப்பிள்ளை சென்னை மாநிலக் கல்லூரியில், கீழைத்தேயச் சுவடிகள் நிலையத்தின் பொறுப்பாளராகப் பணியாற்றிக் கொண்டிருந்தார். இக் காலத்தில் இவர் மேற்கொண்டிருந்த வரலாற்று ஆராய்ச்சியே இவரை இந்த வரலாற்று நூல் எழுதத் தூண்டியதாகக் கருதப்படுகின்றது.
சென்னை இந்து யூனியன் அச்சகத்தில் அச்சிட்டு வெளியான இந்த நூல், தஞ்சையிலும், திருச்சியிலும் நாயக்க மன்னர்கள் ஆட்சிபுரிந்த காலத்தைப் பகைப்புலமாகக் கொண்டது. இவ்விரு பகுதிகளின் ஆட்சியாளரிடையே நிகழ்ந்து வந்த அரசியல் போட்டிகளைப் பின்னணியாகக் கொண்டு இப் புதினத்தின் நிகழ்வுகள் அமைக்கப்பட்டுள்ளன.
சொக்கநாதன், மோகனாங்கி என்னும் இருவருக்கிடையேயேன காதல் வாழ்க்கையை எடுத்துக்கூறும் இக்கதையில் இடையிடையே கவிதைகளும் இடம்பெற்றுள்ளன. இது, புதினத்துக்குரிய இலக்கணத்துக்கு ஒவ்வாததாக அமைவதாகச் சிலர் எடுத்துக் காட்டியுள்ளனர். தவிரவும், புதினத்தில், கடுமையான தமிழில் நீளமான வசனங்கள் பயன்படுத்தப்பட்டுள்ளதையும் சில ஆய்வாளர்கள் குறைகூறியுள்ளனர்.
புதிய பதிப்பு
இந்நூலின் புதிய பதிப்பு 2018 சனவரி 31 அன்று திருகோணமலையில் வெளியிடப்பட்டது.
வெளி இணைப்புகள்
பகுப்பு:வரலாற்றுத் தமிழ்ப் புதினங்கள் பகுப்பு:ஈழத்துத் தமிழ்ப் புதினங்கள் பகுப்பு:1895 தமிழ் நூல்கள்
பட்டு சாலியர்
பட்டு சாலியர் (Pattusali) எனப்படுவோர் இந்திய மாநிலங்களான, ஆந்திரா, தெலுங்கானா, தமிழ்நாடு, புதுச்சேரி, கர்நாடகா மற்றும் குஜராத் ஆகிய பகுதிகளில் வசிக்கும் ஒரு இந்து சமூகத்தினர் ஆவர்.
இவர்கள் பூணூலை அணிந்துகொள்கிறார்கள். இந்து மதத்தைப் பின்பற்றும் இந்த சமூகத்தில் வைணவர்கள் அதிக அளவிலும், சைவர்கள் கணிசமான அளவிலும் உள்ளனர்.
இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.
தோற்றம் மற்றும் சொற்பிறப்பு
இந்த மக்கள் குஜராத்தில் உள்ள சௌராஷ்டிராவில் இருந்து மற்ற பகுதிகளில் குடியேறியுள்ளனர். தமிழில் பட்டு என்று அழைக்கப்படும் பட்டுத் துணியால் கடவுள்களை அலங்கரிக்கவும், வணங்கவும் பயன்படுத்தப்படும் பட்டு நெசவு செய்வதில் கைதேர்ந்தவர்கள். எனவே தெலுங்கில் பட்டுசாலி மற்றும் தமிழில் பட்டுநூல்காரர் என்ற பெயராலும், பொதுவாக சௌராட்டிர மக்கள் என்று அழைக்கப்படுகிறார்கள்.
வாழும் பகுதிகள்
இந்த மக்கள் பெரும்பாலும் தமிழ்நாடு மாநிலத்தில் காஞ்சிபுரம் மற்றும் ஆந்திர மாநிலத்தில் குறிப்பாக அனந்தபூர், கோதாவரி, ஸ்ரீகாகுளம், விசாகப்பட்டினம் மற்றும் விசயநகரம் ஆகிய மாவட்டங்களில் காணப்படுகிறார்கள்.
மேற்கோள்கள்
பகுப்பு:தமிழரில் சாதிகள் பகுப்பு:சாதிகள்
புனே பெருநகரப் பகுதி
புனே பெருநகர பகுதி (Pune Metropolitan Region (PMR)) இந்தியாவின் மகாராட்டிரா மாநிலத்தின் புனே மாவட்டத்தில் உள்ள புனே மாநகராட்சி, பிம்பிரி-சிஞ்ச்வடு மாநகராட்சி, புனே கண்டோன்மென்ட், கட்கி கண்டோன்மென்ட், தேகு ரோடு கண்டோன்மென்ட் மற்றும் அதனைச் சுற்றியுள்ள ஹவேலி தாலுகாவின் பகுதிகளையும் கொண்டதாகும். புனே பெருநகர வளர்ச்சிப் பகுதி 7,256 சதுர கிலோ மீட்டர் பரப்பு கொண்டதாகும்.
2011 ஆம் ஆண்டு இந்திய மக்கள் தொகை கணக்கெடுப்பின் படி, புனே பெருநகர வளர்ச்சிப் பகுதியின் மக்கள்தொகை 50,57,709 ஆகும்.
மகாராட்டிரா மாநில முதலமைச்சரின் தலைமையில் இயங்கும் புனே பெருநகர வளர்ச்சிக் குழுமத்தில் (Pune Metropolitan Region Development Authority) (PMRDA), நகர்பற வளர்ச்சி அமைச்சர் மற்றும் ஒரு இந்திய ஆட்சிப் பணி அதிகாரி தலைமை நிர்வாகியாக செயல்படுகிறார். இது புனே பெருநகர வளர்ச்சிப் பணிக்களுக்கு திட்டமிட்டு, விதிகளை வரையறைத்து கண்காணிக்கிறது. புனே மற்றும் பிம்பிரி-சிஞ்ச்வடு பகுதிகளைச் சுற்றி சுற்றுச் சாலைகள் அமைத்தல், புனே மெட்ரோ இரயில்வே அமைத்தல் புனே பெருநகர வளர்ச்சி குழுமத்தின் முக்கியப் பணிகளாக உள்ளது.
புனே பெருநகரத்தின் எல்லைகள்
புனே பெருநகர வளர்ச்சிப் பகுதியில் புனே மாவட்டத்தின் புனே நகர்புற தாலுகா, பிம்பிரி-சிஞ்ச்வடு, புனே கண்டோன்மென்ட், கட்கி கண்டோன்மென்ட், தேகு ரோடு கண்டோன்மென்ட் மற்றும் புனேவைச் சுற்றியுள்ள ஹவேலி தாலுகாவின் பெரும் பகுதிகள் அடங்கியுள்ளது. புனே பெருநகரப் பகுதியில் இயங்கும் உள்ளாட்சி அமைப்புகள் பின்வருமாறு:
மேற்கோள்கள்
பகுப்பு:புனே பகுப்பு:புனே மாவட்டம்
நோபல் பரிசு சர்ச்சைகள்
நோபெல் பரிசு (Nobel Prize) அல்லது நோபல் பரிசு (பழைய வழக்கு) என்பது ஒப்பற்ற ஆய்வு மேற்கொண்டவர்களுக்கும் பெரும் பயன் விளைவிக்கும் தொழில்நுட்பங்கள் அல்லது கருவிகளைக் கண்டுபிடித்தவர்களுக்கும் சமூகத்திற்கு அரிய தொண்டாற்றியவர்களுக்கும் வழங்கப்படும் உலகளவில் பெரிதும் மதிக்கப்டும் பரிசு ஆகும். அமைதிக்கான நோபெல் பரிசு மட்டும் சில நிறுவனங்களுக்கும் வழங்கப்படுவது உண்டு.
இயற்பியல், வேதியியல், இலக்கியம், மருத்துவம் அல்லது உடலியங்கியல் மற்றும் அமைதி ஆகியவையே ஆல்ஃபிரட் நோபெல் அவர்களின் உயில் படி ஏற்படுத்தப்பட்ட பரிசுகளாகும். பொருளியலுக்கான பரிசு 1968 ல் சுவீடன் நடுவண் வங்கியினால் அதன் 300 வது ஆண்டு நிறைவை கொண்டாடும் முகமாக ஏற்படுத்தப்பட்டது.
நோபல் பரிசு தொடர்பான பல்வேறு சர்ச்சைகள் பல காலமாக இருந்து வருகின்றன. இவற்றில் கணிதம் நோபல் பரிசு துறையாக அறிவிக்கப்படாதது, மகாத்மா காந்திக்கு அமைதிக்கான நோபல் பரிசு வழங்கப்படாதது போன்ற முக்கியமான சர்ச்சைகளும் அடங்கும்.
ஜான் பவுல் சாட்டர்
ஜான் பவுல் சாட்டர் ஒரு இருப்பியல்வாத மெய்யியலாளரும், நாடகாசிரியரும், திரைக்கதை எழுத்தாளரும், அரசியலாளரும், இலக்கியத் திறனாய்வாளரும் ஆவார். 1964 ஆம் ஆண்டில் இவருக்கு இலக்கியத்துக்கான நோபல் பரிசு வழங்கப்பட்டது. அதை ஏற்றுக்கொள்ள இவர் மறுத்துவிட்டார். ஜான் பவுல் சார்ட்டர் என்று கையெழுத்து இடுவதும், ஜான் பவுல் சார்ட்டர் - (நோபல் பரிசு வெற்றியாளர்) என்று கையொப்பமிடுவதும் ஒன்றல்ல. ஒரு எழுத்தாளர் தான் ஒரு நிறுவனமாக மாற்றப்படுவதை அனுமதிக்கக்கூடாது என்று கூறி தனக்கு வழஙகப்பட்ட பரிசை பெற மறுத்துவிட்டார்.
கார்ல் வான் ஒஸீட்ஸ்கி
கார்ல் வான் ஒஸீட்ஸ்கி பகிரங்கமாக ஹிட்லர் மற்றும் நாசிசத்தை எதிர்த்த ஒரு ஜெர்மன் எழுத்தாளர் ஆவார். இவருக்கு 1935 ஆம் ஆண்டிற்கான நோபல் அமைதி பரிசு அறிவிக்கப்பட்டது. ஆனால் இதனை தொடர்ந்து ஹிட்லர் வெளியிட்ட ஒரு ஆணை ஜெர்மன் பிரஜைகள் நோபல் பரிசு பெறுவதை தடை செய்தது. எனவெ கார்ல் வான் ஒஸீட்ஸ்கி தமக்கு வழங்கப்பட்ட நோபெல் பரிசை பெறமுடியவில்லை. இதே காரணத்தால் ஜெர்மனி சேர்ந்த ரிச்சர்ட் கூன் (1938), ஜெர்ஹார்ட் டொமாக் (1939) மற்றும் அடோல்ப் புடேனன்ட் (1939) ஆகியோரும் தமக்கு வழங்கப்பட்ட நோபெல் பரிசை பெற இயலவில்லை. இவர்கள் மூவரும் முறையே வேதியியல், மருத்துவம் மற்றும் வேதியியல் ஆகிய துறைகளில் பரிசு அறிவிக்கிப்பட்டவர்கள். பின்னாளில் இவர்களுக்கு அவர்களின் பரிசுகள் வழங்கப்பட்டன. ஆனால் பரிசுத் தொகை வழங்கப்படவில்லை.
லியூ சியாபோ
சீன எழுத்தாளர், அரசியல் விமர்சகர் மற்றும் மனித உரிமை செயற்பாட்டாளர் லியூ சியாபோவிற்கு 2010 ஆம் ஆண்டிற்கான நோபெல் அமைதி விருது அறிவிக்கப்பட்டது. ஆனால் அரசின் அதிகாரத்தைச் சீர்குலைக்க மற்றவர்களைத் தூண்டினார் என்று குற்றஞ்சாட்டில் சீன அரசால் கைது செய்யப்பட்டு 2009 ஆம் அண்டிலிருன்து சிறையில் அடைக்கப்பட்டுள்ளதால் இவர் இந்த பரிசை பெற அனுமதிக்கப் படவில்லை. எனவே அந்த ஆண்டு பரிசளிப்புவிழாவில் இவரது புகைப்படம் வைக்கப்பட்ட நாற்காலிக்குப் பரிசு அளிக்கப்பட்டது. நோபெல் பரிசுக்குழு அறிவித்த பரிசை பெற அனுமதி மறுக்கப்பட்டவர்கள் மற்றும் பெறாமல் நிராகரித்தவர்கள் பட்டியலில் இன்னும் சிலரும் அடங்குவர்.
அமைதிக்கான நோபல் விருதும் மகாத்மா காந்தியும்
ஆண்டுதோறும் அமைதிக்கான நோபல் பரிசு வழங்கப்பட்டாலும் அஹிம்சை, சத்யாகிரகம் போன்ற அமைதி கருத்துகளுக்காக அறியப்படும் மகாத்மா காந்திக்கு அமைதிக்கான நோபல் பரிசு வழங்கப்படவில்லை. 1937 ஆம் ஆண்டு முதல் 1948 ஆம் ஆண்டு வரை காந்தியின் பெயர் ஐந்து முறை பரிந்துரைக்கப்பட்டது. ஆனாலும் அப்போதைய விருது தேர்வுக் குழுவினரால் காந்தியின் பெயர் நிராகரிக்கப்பட்டது. ஆனால் சில ஆண்டுகள் கழித்து காந்தியின் பெயர் நிராகரிக்கப்பட்டதற்கு தேர்வுக்குழுவினர் சார்பில் வருத்தம் தெரிவிக்கப்பட்டது. நோபல் பரிசின் 106 ஆண்டு கால வரலாற்றில் மிக பெரிய விடுபடல் மகாத்மா காந்திக்கு நோபல் பரிசு கொடுக்காததாகத்தான் இருக்கும் இதில் சந்தேகம் இருக்க முடியாது. "காந்தி அமைதிக்கான நோபல் பரிசு இல்லாமலே செயலாற்ற முடிந்தது. ஆனால் நோபல் பரிசு காந்தி இல்லாமல் முழுமை அடையுமா என்பது கேள்விதான்" என்று 2006 ல் நார்வே நோபல் கமிட்டி செயலாளர் கெயர் லுண்டஸ்தாடு குறிப்பிட்டுள்ளார்.
பகுப்பு:நோபல் பரிசு
சி. வி. ஆனந்த போசு
கல்வி
போசு கேரள மாநிலம் கோட்டயத்தில் சனவரி 2, 1951ஆம் ஆண்டு பிறந்தார். இவர் பிலானி, சங்கணாச்சேரி உள்ளிட்ட இடங்களில் உள்ள கல்வி நிறுவனங்களில் உயர் கல்வி கற்றுள்ளார்.
நிர்வாகப் பணி
1977-ல் இந்திய ஆட்சிப்பணி தேர்வில் தேர்வு செய்யப்பட்டு கேரள பிரிவினை சார்ந்தவர்.
மேற்கோள்கள்
பகுப்பு:1951 பிறப்புகள் பகுப்பு:கோட்டயம் மாவட்ட நபர்கள் பகுப்பு:வாழும் நபர்கள்
அப்பு நெடுங்காடி
அப்பு நெடுங்காடி (Appu Nedungadi) என்பவர் 1887ஆம் ஆண்டில் வெளியிடப்பட்ட "குந்தலதா" என்ற நூலை எழுதியவராவார். இது மலையாளத்தில் வெளியிடப்பட்ட முதல் நூலாக அமைந்தது. மேலும், இவர் கேரள பத்ரிக்கா, கேரள சஞ்சரி, வித்யா வினோதினி ஆகிய இலக்கிய வெளியீடுகளின் நிறுவனரும் ஆவார். 1899ஆம் ஆண்டில், கேரளாவின் கோழிக்கோட்டில் மிகப் பழமையான தனியார் துறை வணிக வங்கியான நெடுங்காடி வங்கியை நிறுவினார். இந்த வங்கி 1913இல் இணைக்கப்பட்டது. பின்னர் 2003இல் இது பஞ்சாப் தேசிய வங்கியால் கையகப்படுத்தப்பட்டது.
மேற்கோள்கள்
பகுப்பு:இந்திய வங்கியாளர்கள் பகுப்பு:20 ஆம் நூற்றாண்டு இந்தியத் தொழிலதிபர்கள்
பூனைப் பருந்து
பூனைப் பருந்து (harrier) என்பது பகலாடி இனத்திலுள்ள, அக்சிபிரிடே குடும்பத்தைச் சேர்ந்த ஓர் கொன்றுண்ணிப் பறவை ஆகும். பூனைப் பருந்து திறந்த வெளிகளின் மேலாக தாழ்வாகப் பறந்து சிறு பாலூட்டிகள், ஊர்வன அல்லது பறவைகளை வேட்டையாடும் தன்மையுடையது. உலகம் முழுவதும் சுமார் 16 வகையான பூனைப் பருந்து இனங்கள் உள்ளன. அவற்றில் மோண்டாகு ஹாரியர், பேல்லிட் ஹாரியர், யுரேசியன் மார்ஷ் ஹாரியர் உள்ளிட்ட சுமார் 5 வகையான பறவைகள் இந்தியாவுக்கு வலசை வந்து செல்லும் வழக்கத்தைக் கொண்டிருக்கின்றன. இவற்றின் வாழிடம் வறண்ட, புல்வெளி நிலங்கள். எனவே இந்தியாவில் ராஜஸ்தானில் உள்ள தால் சப்பார் சரணாலயம், குஜராத்தில் உள்ள வேலவதார் தேசியப் பூங்கா, ‘லிட்டில் ரான் ஆஃப் கட்ச்’, ஆந்திராவில் ரோல்லபடு சரணாலயம் போன்ற பகுதிகளில் அதிக அளவில் இவற்றைக் காண முடியும். இவற்றின் வாழிடங்களான புல்வெளிகள்கள் அழிக்கப்பட்டுவருவதால் இந்தப் பறவைகளின் எண்ணிக்கையும் குறைந்துகொண்டே வருகின்றன.
வெளியிணைப்புக்கள்
பகுப்பு:பூனைப் பருந்துகள்
அம்பாசமுத்திரம் சிவசைலநாத சுவாமி கோயிலுக்கான சுக்கிரவார கட்டளை கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மினர்வராயா
மினர்வராயா (Minervarya) என்பது நீர்நில வாழ்வன வகுப்பில் உள்ள டைகுரோகுளோசிடே குடும்பத்தில் உள்ள தவளைகளின் பேரினமாகும். இந்த பேரினச் சிற்றினங்கள் கிழக்கு இந்தியாவிலிருந்து அந்தமான் தீவுகள் உட்பட வடக்கு தாய்லாந்து வரை கண்டறியப்பட்டுள்ளன.
மேற்கோள்கள்
பகுப்பு:தவளைகள்
உணர்திற வெப்பம்
வெப்பவேதியியலில் உணர்திற வெப்பம் (Sensible heat) என்பது ஓர் அமைப்பு தன்னுடைய வெப்பநிலையும் வேறு சில வெப்ப இயக்கவியல் பண்புகளும் மாறும்படியாகப் பரிமாறிக் கொள்ளும் வெப்பம் ஆகும். இந்த வெப்ப மாற்றத்தின் போது, அழுத்தம், கனவளவு போன்ற பிற பண்புகள் மாறாதிருக்கலாம்.
இதற்கு மாறாக, பரிமாற்றமடையும் வெப்பம் மறைந்து இருக்குமானால் அது மறை வெப்பம் என்று வழங்கப்படும். காட்டாக, ஒரு பனிக்கட்டி வெப்பத்தை உறிஞ்சி உருகும்போது, அவ்வாறு உள்ளிழுக்கப்படும் வெப்பமானது, வெப்பநிலையை மாற்றாமல் நீராக மாற்றுவதால் அது மறைந்திருக்கும் வெப்பம் என்னும் பொருள்படும்படி மறை வெப்பம் எனப்படுகிறது.
உணர்திற வெப்பமும், மறை வெப்பமும் ஒன்றிற்கொன்று தொடர்புடையவை. ஆனால், இவை ஆற்றலின் சிறப்பு வகைகள் அல்லன. வெப்பப் பரிமாற்றம் ஏற்படும்போது, தொடர்புடைய அமைப்பின் மீது உருவாக்கும் தாக்கத்தைக் கொண்டு இவ்விரண்டு வகையாக  வகைப்படுத்தப்படும்.
ஒரு வெப்ப இயக்கவியல் அமைப்பின் உணர்திற வெப்பத்தைக் கணிக்க, அதன் நிறையையும் (m), வெப்பக் கொண்மையையும் (c), வெப்பநிலை மாற்றத்தையும் (\Delta T) பெருக்க வேண்டும். (Q) என்பது வெப்பமானால்,
1847ல், பிரித்தானிய அறிவியலாளர் ஜேம்ஸ் பிரெஸ்காட் ஜூல் உணர்திற வெப்பத்தை ஒரு வெப்பமானி கொண்டு அளக்க இயலும் ஆற்றல் என்று குறிப்பிட்டுள்ளார்.
அடிக்குறிப்புகளும் மேற்கோள்களும்
பகுப்பு:வேதியியல் பகுப்பு:வெப்ப இயக்கவியல்
ஈரைதரோலிப்போ அமைடு
ஈரைதரோலிப்போ அமைடு (Dihydrolipoamide) C8H17NOS2என்ற மூலக்கூற்று வாய்ப்பாட்டால் விவரிக்கப்படுகிறது. இது இலிப்போ அமைடை உற்பத்தி செய்ய ஈரைதரோலிப்போயில் டி ஐதரசனேசு என்ற நொதியால் ஆக்சிசனேற்றம் செய்யப்படும்  ஒரு மூலக்கூறாகும். இலிப்போ அமைடு பின்னர் பைருவேட்டு டி ஐதரசனேசு அணைவான ஆல்பா-கீட்டோகுளுட்டாரேட்டு டி ஐதரசனேசுக்கும் கிளைத்த சங்கிலி ஆல்பா-கீட்டோ அமில டி ஐதரசனேசு அணைவுக்கும் ஓர் இணைகாரணியாகப் பயன்படுத்தப்படுகிறது.
மேற்கோள்கள்
பகுப்பு:கார்பாக்சமைடுகள் பகுப்பு:தயோல்கள்
தமிழ்நாடு ஆளுநர்களின் பட்டியல்
தமிழக ஆளுநர் -தமிழக ஆளுநர்களின் பட்டியல் தென்னிந்தியாவின் மாநிலமான, தமிழ்நாடு மாநிலத்தில், இந்தியக் குடியரசுத் தலைவரால் நியமிக்கப்பெற்ற ஆளுநர் தமிழகத்தின் அரசயலமைப்புத் தலைவராக அவரின் பிரதிநிதியாக செயல்படுபவர். இவரே மாநிலத்தின் தலைமைப் பொறுப்பை ஏற்றிருப்பவர்.
தமிழகத்தைப் பொறுத்தவரை ஆளுநர்கள் 1946ல் இருந்தே நியமனம் செய்யப்பட்டவர்களாகவும், தற்காலிகப் பொறுப்புகளுடனும் பதவி வகித்து வந்துள்ளனர்.
இம்மாநிலத்தின் தற்பொழுதைய ஆளுநராக மேதகு  பதவி வகித்துக் கொண்டு வருகின்றார்.
ஆளுநர்கள்
மதராஸ் இராஜதானி அல்லது மதராஸ் மாநிலம் பிரித்தானிய இந்தியாவின் அதிகார எல்லைக்குட்பட்ட மாகாணமாக, செயின்ட் ஜார்ஜ் கோட்டையைத் (புனித ஜார்ஜ் கோட்டை) தலைமையகமாகக் கொண்டு செயல்பட்டு வந்தது.
இப்பொழுதுள்ள தமிழ்நாடு, மலபார் பிராந்தியமான வட கேரளம், ஆந்திராவின் கடற்கரை மற்றும் ராயலசீமா பிராந்தியங்கள், பெல்லாரி, தக்சன கன்னடா, மற்றும் கர்நாடகத்தின் உடுப்பி மாவட்டம் ஆகிய பகுதிகளை உள்ளடக்கிய மிகப் பெரிய மாகாணமாக விளங்கியது.
தமிழ்நாடு
மதராஸ் மாநிலம் ஜனவரி 14, 1969, அன்று  தமிழ்நாடு என்று அதிகாரப்பூர்வமாக பெயர் மாற்றம் கொண்டது. தமிழக ஆளுநர்கள் மாநில அளவில் மைய அரசின் வரையறையின்படி இந்தியக் குடியரசுத் தலைவரின் அதிகாரவரம்பையேப் பெற்றுள்ளனர். ஆனால் ஆளுநர் பெயரளவில் மட்டுமே தமிழக மாநிலத் தலைமையை ஏற்றுள்ளார். மாநிலப் பொறுப்புகள் மற்றும் ஆட்சி அதிகாரங்களை தமிழக மாநில முதல்வர்கள் மற்றும் அவரது அமைச்சரவையே பெற்றுள்ளன. தமிழக மாநில அரசின் திட்டங்கள், சட்டங்கள் மற்றும் செயல் வடிவங்கள் ஆளுநரின் பெயரிலேயே நிறைவேற்றப்படுகின்றது என்பது குறிப்பிடத்தக்கது.
குறிப்புகள்
பகுப்பு:தமிழ்நாடு ஆளுநர்கள்
வீட்டோ
வீட்டோ எனும் இலத்தீன் சொல்லிற்கு நான் தடை செய்கிறேன் எனப்பொருளாகும். ஒரு அமைப்பு அல்லது சட்டமியற்றும் அமைப்பு நிறைவேற்றும் தீர்மானங்களை தடை செய்வதே வீட்டோ ஆகும்.
வரலாறு
பண்டைய ரோம் நாட்டில் ரோமை செனட் சபையில் இயற்றும் கொடும் சட்டங்களை தடை செய்து மக்களைக் காக்க, ரோமை நாட்டு நீதிபதிகளுக்கு வீட்டோ எனும் தடை அதிகாரம்   இருந்தது.
ஐக்கிய அமெரிக்கா நாடுகள்
ஐக்கிய அமெரிக்க நாடுகளின் கீழவை மற்றும்  செனட் அவையில் இயற்றிய சட்டங்களை, அந்நாட்டின் அதிபருக்கு தடை செய்யும் அதிகாரம் உள்ளது. அமெரிக்க நாட்டு அதிபர் வீட்டோ அதிகாரத்தின் மூலம் தடை செய்த ஒரு சட்டத்தை, மீண்டும் அந்நாட்டின் கீழவையிலும்; மேலவையிலும் மூன்றில் இரண்டு பங்கு உறுப்பினர்களின் வாக்குகளால் நிறைவேற்றப்ப்படலாம். எ. கா. செப்டம்பர் 11, 2001 தாக்குதல்கள் தொடர்பாக சவுதி அரேபியா மீது வழக்கு தொடுக்க வழி செய்யும் சட்ட  மசோதாவிற்கு, அந்நாட்டின் அதிபர் பராக் ஒபாமாவின் வீட்டோ அதிகாரத்தை  மீறி, அந்நாட்டு நாடாளுமன்றம் ஒப்புதல் வழங்கியுள்ளது.
வெளி இணைப்புகள்
பகுப்பு:அரசியல் பகுப்பு:ஐக்கிய நாடுகள் சபை
வாசுகி கணேசானந்தன்
வாசுகி கணேசானந்தன் (V. V. Ganeshananthan) அமெரிக்க ஆங்கிலப் புதின எழுத்தாளரும், கட்டுரையாளரும், ஊடகவியலாளரும் ஆவார்.
வாழ்க்கைக் குறிப்பு
வாசுகி கேம்பிரிஜ், மாசசூசெட்ஸ், ஹார்வார்ட் கல்லூரியில் 2002 ஆம் ஆண்டில் தனது பட்டப்படிப்பை முடித்து பின்னர் அயோவா எழுத்தாளர் கல்லூரியில் இணைந்து 2005 ஆம் ஆண்டில் பட்டம் பெற்றார். பின்னர் கொலம்பியா பல்கலைக்கழகத்தில் ஊடகவியல் துறையில் முதுமாணிப் பட்டத்தை 2007 ஆம் ஆண்டில் பெற்றார். தற்போது மிச்சிகன் பல்கலைக்கழகத்தில் பேராசிரியையாகப் பணியாற்றுகிறார்.
எழுத்துலகில்
இவரது எழுத்துக்கள் கிரந்தா, அத்திலாந்திக் மன்த்லி, வாசிங்டன் போஸ்ட், கொலம்பியா ஜர்னலிசம் ரிவ்யூ போன்ற பல இதழ்களில் வெளிவந்துள்ளன.
இவரது முதல் புதினம், லவ் மெரேஜ் 2008 ஏப்பிரலில் வெளிவந்தது. இப்புத்தகம் பெண் புதின எழுத்தாளர்களுக்கு வழங்கப்படும் ஒரேஞ்சு பரிசுக்காகப் பரிந்துரைக்கப்பட்டுள்ளது. அத்துடன் 2008 ஆம் ஆண்டுக்கான வாசிங்டன் போஸ்ட் பத்திரிகையின் சிறந்த நூல்களில் ஒன்றாகத் தேர்ந்தெடுக்கப்பட்டது.
இணையத்தளம்
பகுப்பு:அமெரிக்க இலங்கையர்கள் பகுப்பு:அமெரிக்கத் தமிழர் பகுப்பு:அமெரிக்க எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:1980 பிறப்புகள் பகுப்பு:வாழும் நபர்கள்
தேசார்க் கோட்டுரு
கணிதத்தின் கோட்டுருவியலில், தேசார்க் கோட்டுரு (Desargues graph) என்பது, ஒரு தொலைவுக் கடப்பு கனசதுரக் கோட்டுரு ஆகும். இது 20 முனைகளையும், 30 விளிம்புகளையும் கொண்டது. ஜெரார்டு தேசார்க் என்பவரின் பெயரை ஒட்டிப் பெயரிடப்பட்ட இக் கோட்டுரு பல்வேறு சேர்வியல் அமைப்புக்களில் இருந்து உருவாகிறது. உயரளவு சமச்சீர்த்தன்மை கொண்ட இதுவே தளத்திலில்லா கனசதுர பகுதிக் கனசதுரத்துக்கான ஒரே அறியப்பட்ட எடுத்துக்காட்டு ஆகும். இது வேதியியல் தரவுத் தளங்களில் பயன்படுகிறது.
படிமங்கள்
பகுப்பு:கோட்டுருக்கள்
மைலார்வாடா ஊராட்சி
மைலார்வாடா ஊராட்சி (Mylarwada Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர்.கே. பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1513 ஆகும். இவர்களில் பெண்கள் 754 பேரும் ஆண்கள் 759 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உர்ட்சு-பிட்டிக் வினை
உர்ட்சு-பிட்டிக் வினையானது  (Wurtz–Fittig reaction) அரைல் ஆலைடுகள், அல்கைல் ஆலைடுகள் சோடியம் உலோகத்துடன் உலர் ஈதர் முன்னிலையில் வினைபுரிந்து பதிலியிடப்பட்ட அரோமேட்டிக் சேர்மங்களைத் தரும் வேதி வினையாகும். இரண்டு அல்கைல் ஆலைடுகள் தங்களுக்குள் வினைபுரியும் வினையை (உர்ட்சு வினை) 1855 ஆம் ஆண்டில் கண்டறிந்த  சார்லசு அடோல்ப் உர்ட்சு மற்றும் அரைல் ஆலைடுகளும் இத்தகைய வினையில் ஈடுபடும் என்று கண்டறிந்த ரூடோல்ப் பிட்டிக் ஆகியோரின் பெயரால் அழைக்கப்படுகிறது.
ஆலைடு வினைபொருட்கள் தங்களின் வேதி வினைத்திறன்கள் ஒப்பிடப்படும் போது தங்களுக்குள் சிறிதளவு வேறுபாட்டைக் கொண்டிருந்தால், இந்த வினையானது சீர்மையற்ற விளைபொருட்களை உருவாக்குவதில் சிறப்பான விளைவைத் தரும். இந்த வினையை சிறப்பாக முழுமையடையச் செய்ய வெவ்வேறு தொடர்களில் உள்ள ஆலஜன்களைக் கொண்ட வினைபொருட்கள் உருவாக்கப்பட வேண்டும். அல்கைல் ஆலைடு அரைல் ஆலைடை விட வினைத்திறன் கொண்டதாக இருக்கும் காரணத்தால், அல்கைல் ஆலைடைக் கொண்டிருக்கும் வாய்ப்பை அதிகமாக்குவது ஆர்கனோ சோடியம் பிணைப்பை உருவாக்கும். இந்த ஆர்கனோ சோடியம் பிணைப்பானது அரைல் ஆலைடை நோக்கி கருக்கவர் பொருளாக மிகவும் திறனுடன் செயல்படும். இந்த வினையானது குறிப்பாக அரைல் ஆலைடுகளின் அல்கைலேற்றத்திற்கு பயன்படுகிறது. இருந்த போதிலும், மீயொலிகளின் பயன்பாடு இந்த வினையின் பயன்பாட்டினால் பைபினைல் சேர்மங்களின் தயாரிப்பிற்கும் பயன்படுத்த முடிகிறது.
குறிப்புகள்
பகுப்பு:கரிம-கரிமப் பிணைப்பு உருவாகும் வினைகள் பகுப்பு:பெயர் வினைகள் பகுப்பு:பதிலீட்டு வினைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தேவபந்து
தேவபந்து (Deoband) (देवबंद,, Devband) இந்தியாவின் உத்தரப் பிரதேச மாநிலத்தின் சகரன்பூர் மாவட்டத்தில் அமைந்த நகரம் ஆகும். தேவபந்து நகரம் தில்லியிலிருந்து 150 கிலோ மீட்டர் தொலைவில் உள்ளது. மாவட்டத் தலைமையிட நகரமான சகாரன்பூர் நகரத்திலிருந்து 41 கிலோ மீட்டர் தொலைவில் தேவபந்து நகரம் உள்ளது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி தேவபந்து நகரத்தின் மொத்த மக்கள் தொகை 97,037     ஆகும். அதில் ஆண்கள் 53,538; பெண்கள் 43,499  ஆக உள்ளனர். பாலின விகிதம் 1000 ஆண்களுக்கு, 812  பெண்கள் வீதம் உள்ளனர். சராசரி எழுத்தறிவு விகிதம் 75.23 % ஆக உள்ளது. ஆண்களின் எழுத்தறிவு 79.59 % ஆகவும்; பெண்களின் எழுத்தறிவு 69.77 % ஆகவும் உள்ளது. மொத்த மக்கள் தொகையில் ஆறு வயத்திற்குட்பட்டவர்கள் 12,200 ஆக உள்ளனர். இந்நகரத்தில் உருது, இந்தி மற்றும் ஆங்கில மொழிகள் பேசப்படுகிறது.
சமயம்
97,037 மக்கள் தொகை கொண்ட தேவபந்து நகரத்தில் இசுலாமியர்கள் 71.06% ஆகவும், இந்துக்கள்   27.87% ஆகவும், சமணர்கள் 0.44% ஆகவும், கிறித்தவர்கள் 0.25% ஆகவும், சீக்கியர்கள் 0.22% ஆகவும்,  மற்றவர்கள் 0.16% ஆகவும் உள்ளனர்.
வெளி இணைப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:சகாரன்பூர் மாவட்டம்
ஆலிச்சிக்குடி ஊராட்சி
ஆலிச்சிக்குடி ஊராட்சி (Alichikudi Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அம்பேத்கர் மணிமண்டபம், சென்னை
அம்பேத்கர் மணிமண்டபம் (Ambedkar Manimandapam) என்பது இந்தியாவில், சென்னை நகரில் உள்ள, அடையாரில், இந்திய அரசியலமைப்பின் சிற்பி பீமாராவ் அம்பேத்கரின் நினைவாக எழுப்பப்பட்டுள்ள ஒரு நினைவகமாகும். இந்த நினைவகமானது மந்தைவெளி, பசுமைவழிச் சாலையில், அடையார் கயவாய் பகுதியில் அமைந்துள்ளது.
ஆலிச்சிக்குடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அம்பேத்கர் மணிமண்டபம், சென்னை
தமிழ் நாட்டின் தலைநகர் சிங்கார சென்னையில் தலித் மக்கள் அடர்த்தியாக வாழும் பகுதியில் அண்ணல் அம்பேத்கருக்கு ஒரு மணி மண்டபம் இல்லை என்பதால் புரட்சி பாரதம் கட்சியின் தலைவர் பூவை மூர்த்தியார் அவர்கள் ஒரு மணி மண்டபம் கட்டியே ஆக வேண்டும் என்று பல ஆண்டுகளாக சட்ட போராட்டம், மனு கொடுத்தல் என்று போராடி வந்தார்.
ஆலிச்சிக்குடி ஊராட்சி
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அருணிமா குமார்
thumb|அருணிமா குமார் அருணிமா குமார் (Arunima Kumar) இவர் 2008 ஆம் ஆண்டிற்கான குச்சிபுடி நடனத்திற்காக சங்க நாடக அகாதமி யுவ புரஸ்கார் விருது பெற்றவர். 9 வயது இளம் பெண்ணாக, அருணிமா ஆம்ரபாலியில் நடித்தார். குச்சிபுடி நடன அகாடமி 1995 ஆம் ஆண்டில் முறையாக இவரை அறிமுகப்படுத்தியது. அங்கு புதுதில்லியின் திரிவேணி கலா சங்கத்தில் தனது அரங்கேற்றத்தை நிகழ்த்தினார்.
இவரைப் பற்றி
அருணிமா இந்தியாவின் பல்துறை முன்னணி குச்சிபுடி நடனக் கலைஞர்களில் ஒருவராவார். மேலும் 2008 ஆம் ஆண்டில் சங்கீத நாடக அகாதமியின் (இந்திய குடியரசால் அமைக்கப்பட்ட இந்தியாவின் தேசிய அகாதமி) மதிப்புமிக்க இசை, நடனம் மற்றும் நாடகம் ஆகிய துறைகளில் விதிவிலக்கான திறமையைக் காட்டிய / நிரூபித்த கலைஞர்களுக்கு வழங்கப்படும் உஸ்தாத் பிசுமில்லா கான் யுவ புரஸ்கார் விருது பெற்றவர். தற்போது இவர் இலண்டனில் வசித்து வருகிறார். அரிசென்ட் குழுமத்தில் மனிதவள ஆலோசகராக பணிபுரிகிறார்.
அம்பேத்கர் மணிமண்டபம், சென்னை
ஒரு கட்டத்தில் பூவை மூர்த்தியார் தனது தொண்டர்களுக்கு ஒரு ஆணை பிறப்பித்தார் புரட்சி பாரதம் கட்சியின் தொண்டர்கள் அனைவரும் ஆளுக்கு ஒரு செங்கல் கொண்டுவந்து அடையாறில் வைக்க வேண்டும் நாமே அண்ணல் அம்பேத்கர் அவர்களுக்கு மணி மண்டபம் கட்டுவோம் என்பதே அந்த ஆணை ஆகும். பூவையாரின் சமரசம் அற்ற போராட்டத்தை கேள்விப்பட்ட அன்றைய முதல்வர் செல்வி ஜெயலலிதா  1993-ஆம் ஆண்டில் உடனடியாக பூவையார் அவர்களை அழைத்து பேசி சமாதானம் செய்ததோடு அவசரகால திட்டம் வகுத்து 5 ஏக்கர் பரப்பளவில் ரூபாய் 4 கோடி 50 லட்சம் மதிப்பில் அண்ணல் அம்பேத்கர் அவர்களுக்கு மணி மண்டபம் மற்றும் ஆடிடோரியம் கட்டுவது என்றும் அதை THADCO (Tamil Nadu Adi-Dravidar Housing and Development Corporation) கட்டுமானம் செய்யும் என்றும் அறிவித்து அடிக்கல் நாட்டினார். அந்த அடிக்கல் நாட்டு விழாவிற்கு அண்ணன் பூவை மூர்த்தியார் அவர்களுக்கு தமிழக அரசு அழைப்பு கொடுத்து இருந்தது ஆனால் அண்ணன் பூவையார் சில காரணங்களால் வர தாமதம் ஆகி விடுகிறது அடிக்கல் நாட்டி முடியும் தருவாயில் அண்ணன் பூவையார் அங்கு வந்து விட விழாவின் கவனத்தை சிதைக்காமல் மக்களோடு மக்களாக நின்று விடுகிறார் அதை சிறிது நேரம் கழித்து மேடையில் இருந்து கவனித்த முதல்வர் செல்வி ஜெயலலிதா உடனடியாக அண்ணன் பூவையாரை மேடைக்கு அழைத்து அமரவைத்தார் அந்த நிகழ்ச்சிக்கு அண்ணன் பூவை மூர்த்தியார் தவிர அன்றைய அல்லது இன்றைய தலித் தலைவர்கள் யாருக்கும் அழைப்பு இல்லை என்பது வரலாறு.
புள்ளம்பாடி ஊராட்சி ஒன்றியம்
புள்ளம்பாடி ஊராட்சி ஒன்றியம், தமிழ்நாட்டின் திருச்சிராப்பள்ளி மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். புள்ளம்பாடி ஊராட்சி ஒன்றியம் முப்பத்தி மூன்று ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் புள்ளம்பாடியில் இயங்குகிறது
அம்பேத்கர் மணிமண்டபம், சென்னை
ஆனால் அப்போது பசுமை காப்பாளர்கள் என்ற போர்வையில் இருந்த சாதி வெறியர்கள் மற்றும் அடையாறு பணக்கார வர்கம்  அடையாறில் அண்ணல் அம்பேத்கர் அவர்களுக்கு மணி மண்டபம் வர கூடாது என்று மிகுந்த பண செலவில் சென்னை உயர்நீதிமன்றத்தில் வழக்கு தொடர்ந்தார்கள் அந்த வழக்கு 5 ஆண்டுகள் நடை பெற்றது இறுதியாக ஒரு மாபெரும் சரித்திர தீர்பை 1998 ஆம் ஆண்டு அன்றைய உயர் நீதிமன்ற நீதிபதி கனகராஜ் வழங்கினார்.
அருணிமா குமார்
தொழில்
அருணிமா தனது 7 வயதில் குச்சிபுடியைக் கற்கத் தொடங்கினார் .பத்ம பூசண் திருமதி சொப்பன சுந்தரியின் கீழ் தனது ஆரம்ப பயிற்சியைப் பெற்றார். பத்மசிறீ குரு ஜெயராம ராவ் மற்றும் வனஸ்ரீ ராவ் ஆகியோரின் மூத்த சீடரான இவர் 15 ஆண்டுகளுக்கும் மேலாக நிகழ்ச்சி நடத்தி வருகிறார்.
புள்ளம்பாடி ஊராட்சி ஒன்றியம்
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, புள்ளம்பாடி ஊராட்சி ஒன்றியத்தின் மொத்த மக்கள் தொகை 82,137 ஆகும். அதில் பட்டியல் இன மக்களின் தொகை 15,054 ஆக உள்ளது. பட்டியல் பழங்குடி மக்களின் தொகை 148 ஆக உள்ளது.
அம்பேத்கர் மணிமண்டபம், சென்னை
தீர்ப்பில் தமிழக அரசு முடிவு செய்த அதே இடத்தில் அண்ணல் அம்பேத்கர் அவர்களுக்கு மணி மண்டபம் கட்டலாம் என்றும் ஆடிட்டோரியம் கட்ட வேண்டாம் என்றும் 5 ஏக்கர் பரப்பளவு நிலம் இல்லை என்பதால் 1.5 ஏக்கர் பரப்பளவில் மணி மண்டபம் மட்டும் கட்ட உத்தரவு பிறப்பித்தார்.
அருணிமா குமார்
தொழில்
அப்போதிருந்து, அருணிமா பாரம்பரிய நடனத் துறையில் உயரங்களை அடைய இடைவிடாத பக்தியுடன் தனது கலையைத் தொடர்ந்தார். மேலும் 15க்கும் மேற்பட்ட நாடுகளில் உள்ள மதிப்புமிக்க கலாச்சார விழாக்கள் மற்றும் அரங்குகளில் பல தேசிய மற்றும் சர்வதேச நிகழ்ச்சிகளை வழங்கியுள்ளார்.
புள்ளம்பாடி ஊராட்சி ஒன்றியம்
ஊராட்சி மன்றங்கள்
புள்ளம்பாடி ஊராட்சி ஒன்றியத்தில் உள்ள முப்பத்தி மூன்று ஊராட்சி மன்றங்களின் விவரம்;
மேற்கோள்கள்
பகுப்பு:திருச்சிராப்பள்ளி மாவட்ட ஊராட்சி ஒன்றியங்கள்
அம்பேத்கர் மணிமண்டபம், சென்னை
ஆகையால் அதே இடத்தில் அன்றைய முதல்வர் திரு மு கருணாநிதி மீண்டும் 1998 இல் அடிக்கல் நாட்டி 0.75 ஏக்கரில் மணி மண்டபம், மார்பளவு சிலை மற்றும் 0.75 ஏக்கரில் புல்வெளி மற்றும் தோட்டம் அமைப்பது என்றும் THADCO அதை ரூபாய் 4 கொடி 50 லட்சம் செலவில் செய்து முடிக்கும் என்றும் தெரிவித்தார்.
அருணிமா குமார்
குறிப்பிடத்தக்க நிகழ்ச்சிகள்
குடியரசுத் தலைவர் இல்லம், சிட்னி ஓபரா மாளிகை, கான்பெர்ரா விழா, ஹனோவர் மற்றும் லிஸ்பனில் எக்ஸ்போ 2000 , லண்டனில் நேரு மையம், பெர்லினில் தாகூர் மையம், மணிலாவில் ஆசிய கலை விழா, அமெரிக்காவில் குச்சிபுடி மாநாடு ஐதராபாத் கலை விழா, குச்சிபுடி விழா போன்றவை இவரது குறிப்பிடத்தக்க நிகழ்ச்சிகளில் அடங்கும். .
அம்பேத்கர் மணிமண்டபம், சென்னை
இத்தனை போராட்டங்களுக்கு பிறகு   அறிவிக்கப்பட்ட திட்டம்  1998 இல்  அடிக்கல் நாட்ட பட்டு 2000 ஆம் அன்றைய முதல்வர் திரு மு.கருணாநிதி அவர்களால் திறக்கப்பட்டது.
அருணிமா குமார்
குறிப்பிடத்தக்க நிகழ்ச்சிகள்
சித்ராங்கதை பாலே போன்ற பல பாலேக்களிலும் இவர் நடித்துள்ளார். அங்கு இவர் சித்திராங்கதை வேடத்தில் நடித்தார்; நள தமயந்தியில் தமயந்தி வேடத்தில் நடித்தார்
அம்பேத்கர் மணிமண்டபம், சென்னை
வரலாறு
1993 ஆம் ஆண்டில் அனைத்திந்திய அண்ணா திராவிட முன்னேற்றக் கழகத்தின் ஆட்சியில், தமிழ்நாடு அரசாங்கம், அம்பேத்கருக்கு நினைவகம் கட்டுவதற்கு முடிவு செய்தது. இதற்காக சென்னை, அடையார் கயவாய் பகுதியில் 5 ஏக்கர் நிலம் அடையாளம் காணப்பட்டது. 1993 ஆம் ஆண்டில் நினைவகத்திற்கான அடிக்கல் அப்போதைய முதலமைச்சரான செல்வி ஜெ. ஜெயலலிதாவால் நடப்பட்டது. இருப்பினும், சென்னையிலுள்ள சுற்றுச்சூழல் ஆதரவு அமைப்புகள் இந்த முடிவை எதிர்த்து நீதிமன்றத்தை நாடின. 1994 ஆம் ஆண்டில், நீதியரசர் கனகராஜ் ஒரு முக்கியத்துவம் வாய்ந்த தீர்ப்பை வழங்கினார். அவரது தீர்ப்பில் கட்டுமானமானது அடையாளம் காணப்பட்ட இடத்தில் 1.5 ஏக்கர் நிலப்பகுதியை மட்டும் பயன்படுத்திக் கொள்ள வேண்டும் எனவும் கலையரங்கம் போன்ற எந்த ஒரு கட்டுமானமும் இன்றி கட்டப்பட வேண்டும் எனவும் கூறியிருந்தது. இது தொடர்பாக இன்னொரு முறை வேறு சில பிரச்சனைகளுக்காக நீதிமன்றம் சென்று வழக்கானது முடித்துவைக்கப்பட்டது. 1998 ஆம் ஆண்டு திசம்பரில் நினைவகத்திற்கு அடிக்கல் நாட்டப்பட்டது. நினைவகமானது 0.75 ஏக்கர் அளவில் கட்டப்பட்டு மீதமுள்ள இடங்கள் புல்வெளிகளுக்கும் இதர அலங்கார வேலைகளுக்கும் பயன்படுத்தப்பட்டன.
அருணிமா குமார்
குறிப்பிடத்தக்க நிகழ்ச்சிகள்
1998 ஆம் ஆண்டில் நடனத்திற்கான சாகித்யா கலா பரிசத் உதவித்தொகை மற்றும் 2001இல் சுர் சிரிங்கர் சம்சாத் எழுதிய சிரிங்கர்மணி பட்டத்துடனும் அருணிமா அங்கீகரிக்கப்பட்டுள்ளார். இந்திய கலாச்சார உறவுகள் அமைப்பில், வெளியுறவுத் துறை அமைச்சகத்துடன் நிறுவப்பட்ட கலைஞராக பட்டியலிடப்பட்டார். அகில இந்திய வானொலி மற்றும் தூர்தர்ஷனின் ஏ தர கலைஞராகவும் உள்ளார்.
கல்வி
நடனத்தைத் தவிர, அருணிமா கல்வியிலும் சிறந்து விளங்கினார். இந்தியாவின் புகழ்பெற்ற செயின்ட் ஸ்டீபன் கல்லூரியில் பொருளாதாரத்தில் இளங்கலை பட்டம் பெற்றார். பின்னர் அறிவியலில் முதுகலை பட்டம் பெற்றுள்ளார். இலண்டன் பொருளியல் பள்ளியில் இருந்து நிதி மற்றும் கணக்கியலில் பட்டம் பெற்றுள்ளார். இவரது சிறந்த கல்வி செயல்திறன் 2002 இல் எல்எஸ்இ கோடைகால பள்ளியில் கற்பிக்க வழிவகுத்தது. கற்பித்தல் பணியை முடித்த பின்னர், தனது நடனத்தைத் தொடர இந்தியா திரும்பினார். நிகழ்த்து கலைகளை மேம்படுத்துவதற்காக தனது சொந்த கலை அடித்தளத்தை உருவாக்க இப்போது கவனம் செலுத்துகிறார்.
அம்பேத்கர் மணிமண்டபம், சென்னை
நினைவகத்தின் அமைப்பு
இந்த நினைவகத்தின் கட்டிடப் பரப்பானது 8,285 சதுர அடி (769.7 சதுர மீட்டர்) ஆகும். இந்த நினைவகம் 55 அடி விட்டம் கொண்ட அரைக்கோள வடிவ குவி மாடத்தை தனது உச்சியில் கொண்டுள்ளது. 1930 ஆம் ஆண்டில் இலண்டனில் நடைபெற்ற முதல் வட்ட மேசை மாநாட்டில் கலந்துகொண்ட போது எடுக்கப்பட்ட ஒளிப்படம், பெரியார் ஈ. வே. ராமசாமி உடன் எடுத்துக் கொண்ட ஒளிப்படம் உள்ளிட்ட 12 ஒளிப்படங்கள் காட்சிக்கு வைக்கப்பட்டுள்ளன.
அருணிமா குமார்
கல்வி
இவர் ஒரு தீவிர கைத்துப்பாக்கி சுடும் மற்றும் மாநில மற்றும் தேசியப் போட்டிகளில் பல பதக்கங்களை வென்றுள்ளார். மேலும் இந்திய அரசு விளையாட்டு திறமை தேடல் உதவித்தொகை (1991-1992) பெற்றவர் ஆவார்.
அம்பேத்கர் மணிமண்டபம், சென்னை
மேற்கோள்கள்
பகுப்பு:சென்னையில் சுற்றுலாத்துறை பகுப்பு:சென்னைக் கட்டிடங்கள் பகுப்பு:சென்னையிலுள்ள நினைவிடங்களும் நினைவுச் சின்னங்களும் பகுப்பு:அம்பேத்கர்
அருணிமா குமார்
திரைப்படம், தொலைக்காட்சி மற்றும் வானொலி ஒலிபரப்பு மற்றும் தோற்றங்கள்
நாடகங்களில் மிகுந்த ஆர்வம் கொண்ட இவர், ஸ்டார் நியூஸ், மியூசிக் வீடியோஸ் யூபோரியா, விளம்பரங்கள் மற்றும் குறும்படங்கள் பற்றிய பல வானொலி மற்றும் தொலைக்காட்சி நிகழ்ச்சிகளில் நடித்துள்ளார். புதுதில்லி பற்றிய ஆவணப்படம், சர்வதேச படம், மைக்ரோசாப்ட், குளோபஸ் போன்றவை. இவர் சமீபத்தில் பிரகாஷ் ஜா - ரஜ்னீதி இயக்கிய ஒரு திரைப்படத்தில் ஒரு அருணிமாகவே தோன்றியுள்ளார்.
குறிப்புகள்
பகுப்பு:குச்சிப்புடி நடனக் கலைஞர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:இந்தியப் பாரம்பரிய பெண் நடனக் கலைஞர்கள்
ஆள் இருப்புக் கால அளவு
ஆள் இருப்புக் கால அளவு-டி (Occupancy factor-T) என்பது தொலைக் கதிர் மருத்துவக் கருவி அல்லது உயர் ஆற்றல் அண்மைக்கதிர் மருத்துவக் கருவி மருத்துவத்திற்காக செயல்பாட்டிலுள்ள போது அறையின் புறச் சுவர்களுக்கு வெளியே எவ்வளவு கால அளவிற்கு மனிதர்கள் அந்த இடத்தினைப் பயன்படுத்துகிறார்கள் என்பதனைக் குறிக்கும். இதற்காக அட்டவணை உள்ளது.
இந்த அட்டவணைகள் அறையின் சுவர் கனம் கணக்கிடும் போது பயனாகிறது.
பகுப்பு:கதிரியக்கம்
மலேசிய சாலை போக்குவரத்து துறை
மலேசிய சாலை போக்குவரத்து துறை (மலாய்: Jabatan Pengangkutan Jalan Malaysia (JPJ); ஆங்கிலம்: Road Transport Department Malaysia); என்பது மலேசிய போக்குவரத்து அமைச்சின் (Malaysian Ministry of Transport) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.
மலேசியாவில் உள்ள அனைத்து வாகன ஓட்டுநர்களுக்கும் வாகனம் செலுத்துவதற்கான உரிமம் (Licensing of Drivers) வழங்குவது; மற்றும் அனைத்து மோட்டார் வாகனங்கள் மற்றும் கனரக வாகனங்களுக்கான உரிமம் (Licensing of Motor Vehicles and Trailers in Malaysia) வழங்குவது; போன்ற பொறுப்புகளை மேற்கொண்டு வருகிறது.
அத்துடன் மலேசியாவில் உள்ள அனைத்து வாகனங்களுக்கும் போக்குவரத்துப் பதிவெண்களை (Malaysian Number Plates) வழங்குவதும் இந்தத் துறையின் பொறுப்பாகும்.
பொது
சாலை போக்குவரத்து சட்டத்தின்படி (Road Transport Act) சட்டவிதிகளை அமலாக்கம் செய்வது; மற்றும் ஒழுங்குமுறை கடமைகளை (Enforcement and Regulatory Duties) நிறைவேற்றுவது; போன்ற முக்கியமான செயல்பாடுகள், மலேசிய சாலை போக்குவரத்து துறையின் கீழ் உள்ளன.
வரலாறு
1937-ஆம் ஆண்டு போக்குவரத்துச் சட்டம் 1937-இன் கீழ் (Traffic Enactment 1937) மலாயா கூட்டமைப்பு மாநிலங்களில் மலேசிய சாலை போக்குவரத்து துறை நிறுவப்பட்டது. அப்போது பிரித்தானிய இராணுவச் சட்டம் அமலில் இருந்தது.
அந்த நேரத்தில் பிரித்தானிய மலாயா (British Malaya) நிர்வாகம் பொது நிறுவனங்களைக் கட்டுப் படுத்தவும் உரிமம் வழங்கவும்; சாலைப் போக்குவரத்து வாரியம் (Road Transport Authority) எனும் ஓர் வாரியத்தைத் தோற்றுவித்தது.
போக்குவரத்து சட்டங்கள்
ஏப்ரல் 1946-இல் மலாயா ஒன்றியம் (Federation of Malaya) நிறுவப்பட்டது. அதன் பின்னர் சாலைப் போக்குவரத்து வாரியத்தின் அதிகாரம்; மலாயா முழுவதும் உள்ளடக்கிய மோட்டார் வாகனங்களின் பதிவாளர் மற்றும் சோதனையாளர் அலுவலகத்தால் (Office of the Registrar and Inspection of Motor Vehicles) கையகப் படுத்தப்பட்டது.
சாலைப் போக்குவரத்து சட்டம் 1953
போக்குவரத்துச் சட்டம் 1937-க்குப் பதிலாக, 1953-ஆம் ஆண்டில் சாலைப் போக்குவரத்து சட்டம் 1953 (Road Traffic Ordinance 1953) என்ற ஒரு புதிய சாலைச் சட்டம் இயற்றப்பட்டது. சட்டத்தின் முக்கியத்துவத்தைக் கருத்தில் கொண்டு, வணிக வாகனங்களுக்கு என ஓர் அமலாக்கப் பிரிவு (Enforcement Division) உருவாக்கப்பட்டது.
சாலைப் போக்குவரத்து சட்டம் 1987
ஏப்ரல் 1, 1946-இல், சாலைப் போக்குவரத்துத் துறை (Jabatan Pengangkutan Jalan) நிறுவப்பட்டது. இத்துறை நிறுவப் பட்டதன் தொடர்பாக, 1958-ஆம் ஆண்டு சாலைப் போக்குவரத்து சட்டம் (Road Traffic Ordinance of 1958); 1987-ஆம் ஆண்டு சாலைப் போக்குவரத்து சட்டம் (Road Transport Act of 1987); போன்ற சாலைப் போக்குவரத்துச் சட்டங்கள் இயற்றப்பட்டன.
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய அமைப்புகள் பகுப்பு:மலேசிய நிறுவனங்கள் பகுப்பு:மலேசியாவில் போக்குவரத்து
இ. கோட்டைபட்டி ஊராட்சி
'''இ. கோட்டைபட்டி ஊராட்சி' (E. Kottaipatty Gram Panchayat''), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2166 ஆகும். இவர்களில் பெண்கள் 1024 பேரும் ஆண்கள் 1142 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழ்மந்தூர் ஊராட்சி
கீழ்மந்தூர் ஊராட்சி (Keelmandur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2668 ஆகும். இவர்களில் பெண்கள் 1358 பேரும் ஆண்கள் 1310 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
டேவ் பிராங்கோ
டேவிட் ஜான் பிராங்கோ (பிறப்பு: ஜூன் 12, 1985) ஒரு அமெரிக்க நாட்டு நடிகர் மற்றும் தொலைக்காட்சி நடிகர். இவர் 21 ஜம்ப் ஸ்ட்ரீட், சார்லி செயின்ட் கிளவுட், வார்ம் பாடிஸ், நௌ யூ ஸீ மீ, நெய்பர்ஸ் உள்ளிட்ட திரைப்படங்களில் நடித்ததன் மூலம் பரிசியமான நடிகர் ஆனார். இவர் நடிகர் ஜேம்ஸ் பிரான்கோவின் சகோதரன் ஆவார்.
ஆரம்பகால வாழ்க்கை
பிராங்கோ, பாலோ ஆல்டோ, கலிபோர்னியாவில் பிறந்தார். இவர் நடிகர் ஜேம்ஸ் பிரான்கோவின் சகோதரன் ஆவார்.
வெளி இணைப்புகள்
பகுப்பு:அமெரிக்க ஆண் திரைப்பட நடிகர்கள் பகுப்பு:வாழும் நபர்கள் பகுப்பு:1985 பிறப்புகள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
நிக்கல்(II) புளோரைடு
நிக்கல்(II) புளோரைடு (Nickel(II) fluoride) என்ற வேதிச்சேர்மத்தின் மூலக்கூற்று வாய்ப்பாடு  NiF2 ஆகும். இது நிக்கல் மற்றும் புளோரின் கொண்டுள்ள அயனிச்சேர்மம் ஆகும். மேலும் மஞ்சள் கலந்த பச்சை நிற நான்முகி படிகங்களைக் கொண்டுள்ளது. நிக்கல்(II) புளோரைடு காற்றில் நிலைத்தன்மை உடையது.
தயாரிப்பு
நீரற்ற நிக்கல் குளோரைடை 350 °C ல் புளோரின் உடன் செலுத்தும்போது நிக்கல்(II) புளோரைடு உருவாகிறது
வினைகள்
உருகிய NiF2, KF  உடன் வினைபுரிந்து K2[NiF4] உருவாகிறது. இதன் வடிவம் சில மீக்கடத்து ஆச்சைடுகளை ஒத்துள்ளது.
நிக்கல்(II) புளோரைடு வலிமைமிகு,பச்சை நிற நிக்கல்(II) ஐதராக்சைடைத் தருகிறது.
NiF2 + 2 NaOH → Ni(OH)2 + 2NaF
மேற்கோள்கள்
பகுப்பு:புளோரைடுகள் பகுப்பு:புளோரின் சேர்மங்கள் பகுப்பு:உலோக ஆலைடுகள் பகுப்பு:நிக்கல் சேர்மங்கள்
பயன்பாட்டு கால அளவு
இவ்வட்டவணை சுவர்கனம் கணிக்கும்போது பயன்படுகிறது.
போப்லெட் மடாலயம்
சாந்தா மரியா தெ போப்லெட்டின் அரச ஆசிரமம் (Reial Monestir de Santa Maria de Poblet) என்பது ஒரு சிஸ்டேர்சியன் மடாலயம் ஆகும். இது 1151ஆம் ஆண்டில் கட்டப்பட்டது. எசுப்பானியாவில் காத்தலோனியா எனும் இடத்தில் பிரதேஷ் மலைகளின் அடிவாரத்தில் அமைக்கப்பட்டுள்ளது. பிரான்சில் இருந்து வந்த சிஸ்டேர்சியன் மதகுருமார்களால் சோனகர்களிடம் இருந்து வெற்றிகொண்ட நிலத்தில் அமைக்கப்பட்டது. இதை அமைத்த தலைமை கட்டடக்கலைஞர் ஆர்னோ பார்குவேஸ்.
இந்த மடாலயம் சிஸ்டேர்சியன் முக்கோணம் என அழைக்கப்படுகின்ற மடாலயங்களில் முதன்மையானது ஆகும். இந்த சிஸ்டேர்சியன் முக்கோணமானது காத்தலோனியாவின் பலத்தை 12ஆம் நூற்றாண்டுகளில் வெளிக்காட்டின. (சிஸ்டேர்சியன் முக்கோணத்தில் அடங்கிய மற்றவைகள்: வல்போனா மடாலயம் மற்றும் சண்டேஸ் கிரூஸ்)
முக்கியத்துவம்
போப்லெட் ஆனது அரசர்களின் மடாலயமாக இருந்ததுள்ளது. சில முக்கியமான அரச கல்லறைகளில் அளபச்டேரின் சிலைகள் மேலே காணப்படுகின்றன. அரசர்களின் காலடியில் சிங்க சிலைகளும் அரசிகளின் காலடிகளில் நாய்களின் சிலைகளும் இந்த மடாலயத்தில் அமைக்கப்பட்டுள்ளது.
அரகொனின் நான்காம் பீட்டர் (1319 – 1387) ஆட்சிக்கு வரும்போது ஒரு நிபந்தனையை ஏற்படுத்தினார். அதாவது அரகொனின் அரசர்கள் யாவரும் போப்லெட் மடாலயத்திலேயே அடக்கம் செய்யப்பட வேண்டும். அரகோனின் இரண்டாம் பெர்டினன்ட் இந்த இந்த நிபந்தனையை அவரது இராச்சியம் காஸ்டிலே இராச்சியத்துடன் இணைக்கப்பட்ட போது உடைத்தார். அதன் பின் அரச உடல்கள் கிரனாதாவில் அடக்கம் செய்யப்பட்டது.
அடக்கம் செய்யப்பட்டவர்கள்
அரகொனின் பின்வரும் அரசர்கள் மற்றும் அரசிகள் போப்லெட் மடாலயத்தில் இறந்த பின் அடக்கம் செய்யப்பட்டனர்.
உலகப் பாரம்பரியக் களம்
போப்லெட் மடாலயம் ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக 1991 ஆண்டு பிரகடனப் படுத்தப்பட்டது.
வெளி இணைப்புக்கள்
பகுப்பு:எசுப்பானிய உலக பாரம்பரியக் களங்கள் பகுப்பு:எசுப்பானியாவில் உள்ள இடங்கள்
உள்ளான்
உள்ளான் (Sandpiper) இது ஒரு நீர் வாழ் பறவை இனமாகும். இந்த வகை பறவை இனங்கள் பெரும்பாலும் சிறிய முதுகெலும்பிலி, மண் புழுக்கள் போன்றவைகளை உணவாக உட்கொள்கின்றன. இவை பொதுவாக கடற்கரையின் ஓரங்களில் உணவுகளைத்தேடி அலைகின்றன.
மேற்கோள்
பகுப்பு:கடற்பறவைகள் பகுப்பு:உள்ளான்கள்
புதுக்கோட்டை ஊராட்சி (திருச்சிராப்பள்ளி)
புதுக்கோட்டை ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள வையம்பட்டி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3342 ஆகும். இவர்களில் பெண்கள் 1680 பேரும் ஆண்கள் 1662 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மைக்கல் பீல்
மைக்கல் பீல் (Michael Beale, பிறப்பு: ஏப்ரல் 7 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1968-1973 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
மைக்கல் பீல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:வாழும் நபர்கள் பகுப்பு:டொர்செட் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள்
பத்தாண்டு
பத்தாண்டு (decade) என்பது 10 எண்களைக் கொண்ட ஒரு தொகுதி ஆகும். பொதுவாக 10 ஆண்டுகாளைக் குறிக்கும் காலப்பகுதியை இது குறிக்கும். டெகேட் என்னும் சொல் "decas" என்ற இலத்தீன் மொழிச் சொல்லிலிருந்தும், "dekas" என்ற கிரேக்க மொழிச் சொல்லில் இருந்து பெறப்பட்டது.
20ம் நூற்றாண்டின் முதலாவது பத்தாண்டுக் காலம் (1900கள்) ஜனவரி 1, 1901 இலிருந்து டிசம்பர் 31, 1910 வரையான காலப்பகுதியைக் குறிக்கும்.
வெளியிணைப்புகள்
பகுப்பு:கால அளவுகள்
அருங்கலச்செப்பு
அருங்கலச்செப்பு ஒரு தமிழ் நீதி நூல்.
பன்னிரண்டாம் நூற்றாண்டைச் சேர்ந்த இந்நூல் பெயர் தெரியாத சமண முனிவர் ஒருவரால் இயற்றப்பட்டது.
இதில் 180 குறள் வெண்பாக்கள் உள்ளன.
‘ரத்ன கரண்ட சிராவகாசாரம்’ என்னும் வடமொழி நூலின் மொழிபெயர்ப்பு இது என்று கருதப்படுகிறது.
அடிக்குறிப்பு
பகுப்பு:தமிழ் அற நூல்கள் பகுப்பு:சமணத் தமிழ் இலக்கியங்கள் பகுப்பு:12 ஆம் நூற்றாண்டுத் தமிழ் நூல்கள்
தக்சினி நந்தா தேவி பனியாறு
தக்சினி நந்தா தேவி பனியாறு (Dakshini Nanda Devi Glacier) இந்தியாவின் உத்தரகண்ட் மாநிலத்தின் சாமோலி மாவட்டத்தில் இருக்கும் ஒரு பனிப்பாறையாகும் உட்டரி நந்தா தேவி பனியாறுடன் சேர்ந்து தக்சினி நந்தா தேவி பனியாறானது நந்தா தேவி சிகரத்தைச்  சுற்றி வருகிறது. மேலும் ரிசிகங்கா நதிக்கும் தக்சினி நந்தா தேவி பனிப்பாறை தண்ணீர் தருகிறது. நந்தா மலையும் இதற்கு அருகில் உள்ளது.
தக்சினி நந்தா தேவி பனிப்பாறை ஆண்டுக்கு 130 மீட்டர்கள் பின்வாங்கி வருகிறது.
புற இணைப்புகள்
பகுப்பு:பனியாறுகள் பகுப்பு:இந்தியப் புவியியல்
ஜஹாங்கீர் ஆலம்
ஜஹாங்கீர் ஆலம் (Jahangir Alam, பிறப்பு: மார்ச்சு 5 1973), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் மூன்று இல் கலந்து கொண்டுள்ளார். இவர் 1997/1999 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
களவாய் மீன்
களவாய் மீன் (Epinephelus) என்பது ஒருவகை அரிய கடல் மீன் இனம் ஆகும். களவாய் மீன்களில் பல இரக மீன்கள் இருக்கின்றன. என்றாலும், தமிழ்நாட்டின பாம்பன் கடல் பகுதியில் தாழங்களவாய், புள்ளிக் களவாய், மரக்களவாய், சாம்பல்நிறக் களவாய், சிவப்புக் களவாய் ஆகிய வகை மீன்கள் காணப்படுகின்றன. இதில் சிவப்புக் களவாய் மீன் அந்தமான் கடல் பகுதியில் காணப்பக்கூடியவை. அரிதாக சிலசமயம் தமிழகக் கடல் பகுதியில் பிடிபடும்.
கல்லுக்குச்சி
thumb|222px|right|குச்சி எறிதல் கல்லுக்குச்சி சிறுவர்கள் விளையாடும் ஒரு குழு விளையாட்டு.
களவாய் மீன்
இந்த களவாய் மீன்கள் ஆண், பெண் தன்மைகள் கலந்தே பிறக்கின்றன. இதில் சூழ்நிலைக்குத் தக்கவாறு ஆணாக விரும்பினால் ஆணாகவும், பெண்ணாக விரும்பினால் பெண்ணாகவும் மாறும் தன்மை இந்த மீன்களுக்கு உண்டு. ஆண் மற்றும் பெண் தன்மைகளோடு முதல் 4 ஆண்டுகள் இருக்கும். அதைத் தொடர்ந்து களவாய் மீன் 2 அடி நீளம் வளர்ச்சி அடைந்து பெண்ணாக இனமுதிர்ச்சி அடையும். மீண்டும் தன்னுடைய 15-வது வயதில் இவை ஆண் மீனாக மாறுகின்றன. களவாய் மீன்களின் எண்ணிக்கை குறைந்துவிட்டால், அதிக வயதான பெண் மீன்கள், ஆணாக மாறாமல் பெண்ணாகவே இருந்து தன்னுடைய இனத்தைப் பெருக்கும்.
குறிப்புகள்
பகுப்பு:மீன்கள்
கல்லுக்குச்சி
ஆட்ட விவரம்
எல்லாச் சிறுவரும் தம் கையில் ஒரு முழ நீளத்துக்குக் குறையாத ஒரே அளவுள்ள ஒரு குச்சி வைத்திருப்பர். ஒருவர் குனிந்து தம் கைக்கு எட்டும் தூரத்தில் தன்னைச் சுற்றி ஒரு வட்டம் போடுவார். அந்த வட்டம் அனைவருக்கும் உத்தி இடமாகப் பயன்படுத்தப்படும். அந்த வட்டத்துக்குள் நின்றுகொண்டு ஒவ்வொருவரும் அடுத்தடுத்துத் தன் குச்சியை எறிவர்.
எறியும்போது ஒரு காலைத் தூக்கி நின்று அதன் கீழ் உள்ள கால் கவட்டிக்குக் கீழாக எறிவர். யாருடைய குச்சி உத்தியிலிருந்து குறைந்த தொலைவில் விழுந்துகிடக்கிறதோ அந்தக் குச்சிக்காரர் பட்டவர். முதலில் ஒருவர் பட்டவர் குச்சியைத் தன் குச்சியால் தூக்கி எறிவார். பட்டவர் தன் குச்சியை எடுக்க முனைவார். அவர் எடுக்குமுன் மற்றவர்கள் அவரவர் குச்சியால் தூக்கி எறிந்துகொண்டே செல்வர். பட்டவர் தன் குச்சியை எடுத்ததும் அங்கிருந்து அவர் நொண்டி அடித்துக்கொண்டு உத்திவட்டம் வரை வரவேண்டும். இது தோற்றவருக்கு வழங்கும் தண்டனை.
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்